Spoštovani starši!

Upam, da ste vi in vaši bližnji zdravi in dobre volje. Za začetek bi rada, da učenci na list narišejo tabelo, v katero zapišejo dneve v tednu. V spodnjo vrstico bodo vsak dan narisali, kaj so jedli ta dan za zajtrk in vam to tudi povedali (v angleščini, seveda). Nalogo mi boste poslali čez en teden (torej naslednji torek) preko e-pošte, kamor boste pripeli fotografijo tabele.

Tabela naj izgleda tako:

|  |  |  |  |  |  |  |  |
| --- | --- | --- | --- | --- | --- | --- | --- |
| DAY OF THE WEEK | WEDNESDAY | THURSDAY | FRIDAY | SATURDAY | SUNDAY | MONDAY | TUESDAY |
| MY BREAKFAST |  |  |  |  |  |  |  |

Jutri bom za učence pripravila naloge v aplikaciji Classkick, podrobnejša navodila boste dobili jutri.

Učenci lahko doma igrajo igre, ki smo se jih igrali pri angleščini, lahko vam vsak dan povedo, kakšno je vreme, opišejo vaša in/ali svoja oblačila, povedo, kakšne barve je kaj, lahko si izdelate igro spomin ali domine in se jo igrate, lahko igrate igro, pri kateri rečete 'touch something (blue)' in učenci morajo hitro poiskati kakšno modro stvar in se je dotakniti (igrate se lahko tudi zunaj). Učenci lahko kaj preštejejo (znajo šteti do dvajset). Smiselno se mi zdi, da učenci preko igre vsak dan malo ponavljajo angleščino, tudi če jih pri tem ne morem toliko spremljati in nadzorovati.

Z vprašanji se vedno lahko obrnete name preko elektronske pošte.

Hvala za sodelovanje in lep pozdrav,

Iva Schweiger.